turjo4nis/wikipedia-bn-dump-20250701 huggingface dataset:
শিলিগুড়ি বিধানসভা কেন্দ্র

শিলিগুড়ি (বিধানসভা কেন্দ্র) ভারতের পশ্চিমবঙ্গ রাজ্যের দার্জিলিং জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ২৬ নং শিলিগুড়ি বিধানসভা কেন্দ্রটি ১ থেকে ৩০ এবং ৪৫ থেকে ৪৭ নং ওয়ার্ডগুলি শিলিগুড়ি পৌরসংস্থার অন্তর্গত।

শিলিগুড়ি বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।

বিধানসভার বিধায়ক

৩১ থেকে ৪৪ নং ওয়ার্ড শিলিগুড়ি পৌরসংস্থার ডাবগ্রাম-ফুলবাড়ি বিধানসভা কেন্দ্রএর অন্তর্গত।

নির্বাচনী ফলাফল

২০২১ নির্বাচন

In the পশ্চিমবঙ্গ বিধানসভা নির্বাচন, ২০২১, ভারতীয় জনতা পার্টি শংকর ঘোষ  defeated his nearest rival Omprakash Mishra of সর্বভারতীয় তৃণমূল কংগ্রেস।

২০১৬ নির্বাচন
পশ্চিমবঙ্গ বিধানসভা নির্বাচন, ২০১৬, সিপিআই (এম) -এর অশোক ভট্টাচার্য তার নিকটতম প্রতিদ্বন্দ্বী তৃণমূলের ভাইচুং ভুটিয়াকে  পরাজিত করেন।

২০১১
পশ্চিমবঙ্গ বিধানসভা নির্বাচন, ২০১১, তৃণমূল কংগ্রেসের রুদ্র নাথ ভট্টাচার্য  তার নিকটতম প্রতিদ্বন্দ্বী সিপিআই (এম) -এর অশোক নারায়ণ ভট্টাচার্যকে পরাজিত করেন।

২০০৬
পশ্চিমবঙ্গ বিধানসভা নির্বাচন,২০০৬, সিপিআই (এম) -এর অশোক ভট্টাচার্য  তার নিকটতম প্রতিদ্বন্দ্বী কংগ্রেসের নান্তু পালকে পরাজিত করেন।

২০০১
২০০১ সালের নির্বাচনে, সিপিআইএমের অশোক ভট্টাচার্য তার নিকটতম প্রতিদ্বন্দ্বী তৃণমূল কংগ্রেসের প্রশান্ত নন্দীকে পরাজিত করেন।

১৯৯৬
১৯৯৬ সালের নির্বাচনে, সিপিআইএমের অশোক ভট্টাচার্য নিকটবর্তী প্রতিদ্বন্দ্বী কংগ্রেসের প্রশান্ত নন্দীকে পরাজিত করেন।

১৯৭৭-২০০৬
২০০৬ , ২০০১ , ১৯৯৬  এবং ১৯৯১  রাজ্য বিধানসভা নির্বাচনে, সিপিআই (এম) -এর অশোক ভট্টাচার্য শিলিগুড়ি কেন্দ্র থেকে জয়ী হন, কংগ্রেসের নান্তু পাল, তৃণমূল কংগ্রেসের প্রশান্ত নন্দী, কংগ্রেসের শঙ্কর মালাকার এবং কংগ্রেসের প্রশান্ত নন্দীকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮৭ সালে সিপিআই (এম) -এর গৌর চক্রবর্তী, কংগ্রেসের প্রশান্ত নন্দীকে পরাজিত করেন। ১৯৮২ সালে এবং ১৯৭৭ সালে সিপিআই (এম) -এর বীরেন বোস কংগ্রেসের কৃষ্ণেন্দ্র নারায়ণ চৌধুরী ও অরুণ কুমার মৈত্র উভয়কে পরাজিত করেন।

১৯৫১-১৯৭২
কংগ্রেসের অরুণ কুমার মৈত্র ১৯৭২ এবং ১৯৭১ সালে বিজয়ী হন। ১৯৬৯ সালে আইজিএল-এর প্রেম থাপা জয়ী হন।  কংগ্রেসের অরুণ কুমার মৈত্র ১৯৬৭ সালে  জয়ী হন। কংগ্রেস জগদীশ চন্দ্র ভট্টাচার্য ১৯৬২ সালে জয়ী হন।  ১৯৫৭ সালে, শিলিগুড়ি কেন্দ্র একটি যৌথ আসন ছিল এবং (এসটি) র জন্য সংরক্ষিত ছিল। ১৯৫৭ সালে  সিপিআইর সত্যেন্দ্র নারায়ণ মজুমদার এবং কংগ্রেসের তেঞ্জিং ওংডি জয়ী হন। ১৯৫১ সালে স্বাধীন ভারতের প্রথম নির্বাচন, কার্শিয়াং-শিলিগুড়ি যৌথ আসন ছিল। ১৯৫১ সালে কংগ্রেসের তেঞ্জিং ওংডি এবং নির্দলের জর্জ মার্ভেট জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
দার্জিলিং জেলার রাজনীতি
শিলিগুড়ি
ওমর হেনরি

ওমর হেনরি (; জন্ম: ২৩ জানুয়ারি, ১৯৫২) কেপ প্রদেশের স্টেলেনবশ এলাকায় জন্মগ্রহণকারী প্রথিতযশা সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ফ্রি স্টেট ও বোল্যান্ডের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে ভূমিকা রাখতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিং করতেন তিনি।

খেলোয়াড়ী জীবন 
১৯৯২ থেকে ১৯৯৩ সময়কালে দক্ষিণ আফ্রিকার পক্ষে তিনটি টেস্ট ও তিনটি একদিনের আন্তর্জাতিকে অংশগ্রহণ করার সুযোগ হয় তার। ১৩ নভেম্বর, ১৯৯২ তারিখে ভারতের বিপক্ষে টেস্ট অভিষেক ঘটে ওমর হেনরি’র। এরফলে ১৯১২ সালে চার্লি লিউইলিনের পর প্রথম অ-শ্বেতাঙ্গ খেলোয়াড় হিসেবে বর্ণবৈষম্যবাদ পরবর্তী যুগে খেলেছেন তিনি।

১৯৯২ সালের ক্রিকেট বিশ্বকাপে কেপলার ওয়েসেলসের নেতৃত্বাধীন দক্ষিণ আফ্রিকান দলের অন্যতম সদস্য ছিলেন। ঐ প্রতিযোগিতায় তার দল সেমি-ফাইনালে অবতীর্ণ হয়েছিল। এছাড়াও, স্কটল্যান্ডের পক্ষেও অনেকগুলো খেলায় অংশ নিয়েছেন তিনি।

অবসর 
খেলোয়াড়ী জীবন থেকে অবসর নেয়ার পর জাতীয় দল নির্বাচকমণ্ডলীর সদস্য মনোনীত হন। এক পর্যায়ে সভাপতির দায়িত্ব পালন করেন ওমর হেনরি।

তথ্যসূত্র

বহিঃসংযোগ 
 
 

১৯৫২-এ জন্ম
জীবিত ব্যক্তি
বোল্যান্ডের ক্রিকেটার
১৯৯২ ক্রিকেট বিশ্বকাপের ক্রিকেটার
ওয়েস্টার্ন প্রভিন্সের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
দক্ষিণ আফ্রিকান ক্রিকেট কোচ
ফ্রি স্টেটের ক্রিকেটার
স্কটল্যান্ডের ক্রিকেটার
পেগি লি

পেগি লি (ইংরেজি: Peggy Lee) নামে পরিচিত নর্মা ডেলোরিস এগস্ট্রম (ইংরেজি: Norma Deloris Egstrom; ২৬শে মে ১৯২০ - ২১শে জানুয়ারি ২০০২) ছিলেন একজন মার্কিন জ্যাজ সঙ্গীতশিল্পী, গীতিকার, সুরকার ও অভিনেত্রী। তিনি স্থানীয় বেতারে বেনি গোল্ডম্যানের সাথে বিগ ব্যান্ডের হয়ে ভোকালিস্ট হিসেবে কর্মজীবন শুরু করেন। পরবর্তীতে তিনি অত্যাধুনিক ব্যক্তিত্বে পরিণত হন এবং বিভিন্নধর্মী কাজে যুক্ত হন। তার কর্মজীবনে তিনি চলচ্চিত্রের জন্য গীত লিখেছেন, অভিনয় করেছেন এবং কবিতা ও গানের অ্যালবাম রেকর্ড করেছেন।

ছয় দশকের বেশি সময় তার কর্মজীবনে তিনি একটি গ্র্যামি আজীবন সম্মাননা পুরস্কারসহ তিনটি গ্র্যামি পুরস্কার অর্জন করেছেন, এবং একবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হয়েছেন। ১৯৯৯ সালে তিনি সংরাইটার্স হল অব ফেমে অন্তর্ভুক্ত হন।

প্রারম্ভিক জীবন
নর্মা ডেলোরিস এগস্ট্রম ১৯২০ সালের ২৬শে মে নর্থ ডাকোটার জেমসটাউনে জন্মগ্রহণ করেন। তার পিতা মারভিন ওলফ এগস্ট্রম ছিলেন মিডল্যান্ড কন্টিনেন্টাল রেলরোডের স্টেশন এজেন্ট এবং তার মাতা সেলমা অ্যামেলিয়া এগস্ট্রম (প্রদত্ত নাম: অ্যান্ডারসন)। তিনি তার পিতামাতার আট সন্তানের মধ্যে সপ্তম। তার পরিবার লুথেরান ধর্মালম্বী ছিল। তার পিতা ছিলেন সুয়েডীয়-মার্কিন এবং তার মাতা ছিলেন নরওয়েজীয়-মার্কিন। তার চার বছর বয়সে তার মাতা মারা যাওয়ার পর তার পিতা মিন শোম্বারকে বিয়ে করেন।

অভিনয় জীবন
১৯৫২ সালে লি ড্যানি থমাসের বিপরীতে দ্য জ্যাজ সিঙ্গার (১৯৫২) চলচ্চিত্রে অভিনয় করেন। এটি অ্যাল জলসনের আংশিক সবাক দ্য জ্যাজ সিঙ্গার (১৯২৭) চলচ্চিত্রের টেকনিকালার পুনর্নির্মাণ। ১৯৫৫ সালে তিনি পিট কেলিস ব্লুজ চলচ্চিত্রে একজন মদ্যপ ব্লুজ গায়িকার চরিত্রে অভিনয় করেন। এতে তার অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন।

লি ডিজনির ল্যাডি অ্যান্ড দ্য ট্রাম্প (১৯৫৫) চলচ্চিত্রে কয়েকটি চরিত্রের জন্য কণ্ঠ দেন ও গান গেয়েছেন। তিনি এই চলচ্চিত্রের প্রথম অংশে মনুষ্য চরিত্র "ডার্লিং", কুকুর "পেগ", এবং দুই সিয়ামিজ বিড়াল "সি ও অ্যাম" চরিত্রের জন্য কণ্ঠ দেন। ১৯৫৭ সালে তাকে এবিসি টেলিভিশনে প্রচারিত বিচিত্রানুষ্ঠান দ্য গাই মিচেল শো-এ অতিথি হিসেবে দেখা যায়।

তথ্যসূত্র

বহিঃসংযোগ

 
 পেগি লি'র ডিস্কতালিকা 
 

১৯২০-এ জন্ম
২০০২-এ মৃত্যু
২০শ শতাব্দীর মার্কিন অভিনেত্রী
২০শ শতাব্দীর মার্কিন গায়িকা
ক্যালিফোর্নিয়ায় রোগে মৃত্যু
নরওয়েজীয় বংশোদ্ভূত মার্কিন ব্যক্তি
নর্থ ডাকোটার অভিনেত্রী
নর্থ ডাকোটার গায়িকা
বহুমূত্রে মৃত্যু
মার্কিন কণ্ঠাভিনেত্রী
মার্কিন নারী গীতিকার
মার্কিন চলচ্চিত্র অভিনেত্রী
মার্কিন জ্যাজ গায়িকা
মার্কিন টেলিভিশন অভিনেত্রী
মার্কিন পপ গায়িকা
মার্কিন বেতার অভিনেত্রী
সুয়েডীয় বংশোদ্ভূত মার্কিন ব্যক্তি
গ্র্যামি পুরস্কার বিজয়ী
গ্র্যামি আজীবন সম্মাননা পুরস্কার প্রাপক
আটলান্টিক রেকর্ডসের শিল্পী
মার্কিন পপ সঙ্গীতশিল্পী
ক্যাপিটল রেকর্ডসের শিল্পী
মার্কিন আত্মজীবনীকার
ডেকা রেকর্ডসের শিল্পী
পলিডোর রেকর্ডসের শিল্পী
২০শ শতাব্দীর মার্কিন সুরকার
২০শ শতাব্দীর মার্কিন সঙ্গীতশিল্পী
বহুমূত্ররোগে মৃত্যু
ঘনশ্যাম সারদা

ঘনশ্যাম সারদা (জন্ম ১৯৫৯) একজন ভারতীয় উদ্যোগপতি, এবং ২,৫০০ কোটি মূল্যের সারদা গ্রুপ অফ ইণ্ডাস্ট্রিস বা সারদা শিল্প গোষ্ঠীর মালিক। এই শিল্প গোষ্ঠী মূলতঃ পাটজাত দ্রব্য এবং তথ্যপপ্রক্সুক্তি বিভাগে কাজ করে।

ব্যাবসাসমূহ 
ঘনশ্যাম সারদা'র অধীনে থাকা  সারদা গ্রুপ অফ ইণ্ডাস্ট্রিস বা সারদা শিল্প গোষ্ঠীর শাখা পশ্চিমবঙ্গের নানা স্থানে রয়েছে, যদিও এর মুখ্য কার্যালয় কলকাতা শহরে। এই গোষ্ঠীর ৮টি কারখানা রয়েছে যা থেকে প্রতিদিন ৫০০ টন পাটজাতীয় দ্রব্যাদি উৎপাদিত হয়। পশ্চিমবঙ্গের বাইরেও কিছু স্থানে যেমন রাজস্থান রাজ্যের আলোয়ার শহরের সারদার কারখানা রয়েছে।

ব্যক্তিগত জীবন 
ঘনশ্যাম সারদা সমাজসেবার সঙ্গে সনযুক্ত, এবং বিভিন্ন সামাজিক কাজ এবং পরিষেবায় আর্থিক সহয়ায়তা করেছেন। ঘনশ্যাম সারদার কন্যাসন্তান ২০০৭ সালে বিবাহবদ্ধ হন। ঘনশ্যাম সারদার এক ভাই রয়েছে, যাঁর নাম গোবিন্দ সারদা।

তথ্যসূত্র 

১৯৫৯-এ জন্ম
ভারতীয় ব্যবসায়ী
হোয়াট ইফ? (বই)

যদি এমন হতো?: উদ্ভট প্রকল্পিত প্রশ্নগুলোর রাশভারী উত্তর  রান্ডাল মুনরো রচিত একটি নন-ফিকশন বই। এই বইয়ে রচয়িতা বৈজ্ঞানিক প্রশ্নসমূহের উত্তর ওয়েবকমিকের মাধ্যমে প্রদান করেছেন। এই বইয়ে কিছু তালিকাবদ্ধ প্রশ্ন  সংকলন প্রকাশিত হয়েছে, যা পূর্বে লেখকের ব্লগে প্রকাশিত হয়েছে। এছাড়াও কিছু নতুন প্রশ্নের উত্তরও এই বইয়ে প্রদান করা হয়েছে।  বইটিতে কয়েক ডজন পরিচ্ছেদ রয়েছে, এই পরিচ্ছেদগুলোর শুরু হয়েছে নতুন প্রশ্নের উত্তর প্রদানের মাধ্যমে।  যদি এমন হতো?  ২০১৪ সালের ২রা সেপ্টেম্বর বাজারে আসে এবং সমালোচকদের সমাদর পায়।

ব্লগের ধারণা 
বইটির শুরুতেই লেখক রান্ডাল মুনরো বলেছেন,শিশুকালে একদা তিনি প্রশ্ন তুলেছিলেন "পৃথিবীতে শক্ত বস্তুর সংখ্যা বেশি নাকি নরম বস্তুর?" এবং এই প্রশ্নের উত্তর এই দাঁড় করান যে, "পৃথিবীতে ত্রিশ কোটি বস্তু নরম প্রকৃতির এবং পঞ্চাশ কোটি বস্তু শক্ত প্রকৃতির।" বাচ্চার সাথে হওয়া এই কথোপকথন লেখকের মাকে আকৃষ্ট করে এবং তিনি লেখকের ছেলেবেলার এই প্রশ্নটি লিখে রাখেন। যদিও মুনরো স্বীকার করেছেন, এই প্রশ্নটি নেহায়েত বোকা বোকা প্রশ্ন কিন্তু তিনি এটাও দেখিয়েছেন, "প্রশ্ন যতই বোকা বোকা হোক না কেন, প্রশ্নের উত্তরের মাধ্যমেই চমকপ্রদ স্থানে পৌঁছানো সম্ভব।"

২০১২ সাল থেকেই মুনরো তার ব্লগে যদি এমন হত? প্রশণের উত্তর দেয়া শুরু করেন। এই প্রশণগুলো তিনি তার ব্লগের পাঠকদের কাছ থেকে পেতেন। তার এই ধারণা মাথায় আসে ম্যাসাচুসেটস ইন্সটিটিউট অব টেকনোলজি আয়োজিত এক অনুষ্ঠানে। এই অনুষ্ঠানে, স্বেচ্ছাসেবকেরা উচ্চ বিদ্যালয় শিক্ষার্থীদের পছন্দমতো বিষয় পড়ানোর সুযোগ পায়। বন্ধুর কাছ থেকে শুনে মুনরো শক্তি বিষয়ে শিক্ষার্থীদের পড়াতে গেলে আবিষ্কার করেন, শিক্ষার্থীরা খুব একটা আগ্রহ দেখাচ্ছে না। কিন্তু যখন তিনি স্টার ওয়ারস ও লর্ড অব দ্যা রিং এর উদাহরণ দেয়া শুরু করেন, শিক্ষার্থীদের মাঝে আগ্রহ দেখতে পান। এমনকি শিক্ষার্থীরা সেই ক্লাসে পদার্থবিজ্ঞানের গাণিতিক সমস্যাও সমাধান করে। সেইদিনই মুনরো ক্লাসে জিজ্ঞাসিত প্রশ্ন ও উত্তর তার ব্লগে লিপিবদ্ধ করেন।

বিষয়বস্তু 

যদি কেমন হত? তে মুনরো প্রধানত পাঠকদের জিজ্ঞাসিত বিভিন্ন বৈজ্ঞানিক তত্ত্বীয় প্রশ্নের উত্তর দিয়েছেন। প্রশণগুলো বেশিরভাগ ক্ষেত্রে সাধারণ নয় এমনকি অস্বাভাবিক ও কাল্পনিক অবস্থায় সৃষ্ট। মুনরোর ব্লগে প্রকাশিত প্রথম প্রশ্নটি ছিল এমন:গণিত ও পদার্থবিদ্যার আশ্রয় নিয়ে মুনরো প্রমাণ করেন, এই ঘটনা একটি বৃহৎ বিস্ফোরণ ঘটাবে।  বেশিরভাগ প্রশ্নই কল্পনা এবং ধরে নেয়া দিয়ে শুরু হয়। বইটিকে আকর্ষণীয় করে তুলতে মুনরো অঙ্কিত লাঠির মানব চিত্র ভূমিকা রাখে।

পুরস্কার ও মনোনয়ন 
২০১৪ সালের সেপ্টেম্বরের ২ তারিখে প্রকাশিত হওয়ার ২০ দিনের মাথাতেই বইটি "নিউইয়র্ক টাইমস বেস্ট সেলার লিস্টে"র শীর্ষে উঠে যায়।  এছাড়াও সেই মাসে "আমাজন এই মাসের সেরা বই" খেতাব পায়। এছাড়াও বইটি ২০১৪ সালের "সেরা নন-ফিকশন বই" বিভাগে গুডরিডসে মনোনীত হয়।

টীকা

তথ্যসূত্র 

২০১৪-এর বই
বিজ্ঞানের বই
চোর-চুন্নীর গান

চোর-চুন্নীর গান বা চোর-চোরনীর গান হল ভারতের পশ্চিমবঙ্গের জলপাইগুড়ি, কোচবিহার, আলিপুরদুয়ার জেলার একটি বিশিষ্ট আঞ্চলিক লোকায়ত সঙ্গীতরীতি। এগুলি মূলত পশ্চিম ডুয়ার্সের গ্রামাঞ্চলের রাজবংশী কৃষক সমাজের মধ্যে দীর্ঘকাল ধরে প্রচলিত দলবদ্ধ গান।

বিষয়বস্তু
গানের কেন্দ্রীয় চরিত্র চোর এবং চোরনী সমাজের বৃহত্তর অংশের কাছে নিন্দিত এবং অবজ্ঞাত। কিন্তু তাদের জীবনচর্যাতেও যে বিরহ-যন্ত্রণা, আশা-আকাঙ্ক্ষা, অভাব-অভিযোগ আছে, তা এই কৃষক লোককবিগণ তাদের প্রতি সহমর্মী হয়ে গানের মাধ্যমে চিত্রিত করতে সচেষ্ট হন; কিংবা চোর-চুন্নীকে সামনে রেখে দরিদ্র গ্রামীণ নরনারীর আশা-আকাঙ্ক্ষা, বেদনার অব্যক্ত বাণী সহৃদয় সামাজিক মানুষের অন্তরে সঞ্চারিত করার এটি এক প্রয়াস।

পালাগুলিতে চোর বা চোরনীর জবানীতে সমকালীন সামাজিক-রাজনৈতিক ব্যঙ্গরসাত্মক বা ব্যক্তিগত সুখদুঃখের অভিব্যক্তিপূর্ণ বা লোকশিক্ষামূলক বিষয় গ্রামীণ  শ্রোতাদের আনন্দিত বা বিষণ্ণ করে, কিংবা করে কশাঘাত।

বিবরণ
চোর-চুন্নীর গান মূলত গাওয়া হয় কার্তিক মাসে; দীপান্বিতা কালীপূজার পনেরো দিন আগে থেকে শুরু করে কালীপূজার রাত পর্যন্ত সমবেতভাবে। গ্রামের অবস্থাপন্ন কৃষকের (যারা এই অঞ্চলে গিরি/ধনী/দেওয়ানী নামে পরিচিত) পৃষ্ঠপোষকতায় এসময় গানের একটি দল গঠন করা হয়; তার বাড়ির বাইরের অঙ্গনে নিয়মিত গানের তালিম চলে। দলে থাকেন একজন মূল গায়েন, তার দোহাররূপে দু'তিন জন সুকণ্ঠী সহগায়ক থাকেন। এদের মধ্য থেকে একজনকে 'চোর' ও আরেকজনকে 'চুন্নী' সাজানো হয়। এছাড়া, দলে থাকেন বাদকবৃন্দ; তারা আবহ সুর-সঙ্গতের জন্য দোতারা, খোল, বাঁশী, সারিঞ্জা, জুরি প্রভৃতি বাদ্যযন্ত্র বাজিয়ে থাকেন।

গানগুলির শুরুতে সর্বসাফল্য লাভের উদ্দেশ্যে চোর চক্রপতি ভগবান কৃষ্ণ ও স্থানীয় লৌকিক দেব-দেবীর বন্দনা গাওয়া হয়। এরপর চোর-চুন্নীর গায়করা চাপান ও উতোরের কিছু অংশ গেয়ে ছেড়ে দিলে দোহাররা তা ধরে বিস্তৃত করে দেন সম্মেলক সুরে।

গানে, চোর ধনী জোতদারের বাড়িতে চুরি করতে যাবার পূর্বমুহূর্তে তার স্ত্রী চুন্নীর কাছ থেকে বিদায় নেয়। দারিদ্রপীড়িত নিরাভরণা স্ত্রীকে অবস্থাপন্ন সুখী মানুষের স্ত্রীর মতো মূল্যবান অলঙ্কার ও পোশাক-প্রসাধনে সজ্জিত করার আকাঙ্ক্ষা তার। তাই সে হাসিমুখে বিদায় চায়, এবং স্ত্রীকে নিশ্চিন্ত করতে নিজের চৌর্যকৌশলের নিপুণতার কথা বলে আশ্বস্ত করে। তার স্বপ্ন, এইভাবে সে সংগৃহীত অর্থের বিনিময়ে নিকটস্থ কোনও গ্রামে চাষের জমি কিনবে; আর সম্পদের অধিকারী হলে 'চুন্নী'ও একদিন হয়ে উঠবে আর্থিক মর্যাদাপ্রাপ্ত ধনবানের স্ত্রী। চোরের সমস্ত আশ্বাস সত্ত্বেও চোরনী তার স্বামীর জন্য শঙ্কিত ও ভাবিত। এভাবেই চোর-চুন্নীর গানের কাহিনিপট বিস্তৃত হতে থাকে। গানের মাধুর্যে গৃহস্থ কৃষক শ্রোতাবর্গ আপ্লুত হয়ে পারিতোষিক হিসেবে গায়কদের চাল, ডাল ও নগদ অর্থ প্রদান করে।

তথ্যসূত্র

পশ্চিমবঙ্গের লোকসংস্কৃতি
বাংলার লোকসঙ্গীত
শরথ কমল

শরথ কমল(), (জন্ম ১২ ই জুলাই ১৯৮২) হলেন একজন ভারতীয় টেবিল টেনিস খেলোয়াড়। তার বর্তমানে বিশ্ব র্যাঙ্ক হল ৪৮, এপ্রিল, ২০১৮ অনুযায়ী। ২০০৪ সালে কুয়ালা লামপুরে অনুষ্ঠিত টেবিল টেনিস চ্যাম্পিয়নশিপের ১৬ তম কমনওয়েলথ গেমসে পুরুষের একক বিভাগে তিনি স্বর্ণ জিতেছিলেন। ২০০৪ সালে, ভারত সরকার তাকে অর্জুন পুরস্কার প্রদান করেন।

কর্মজীবন 
বর্তমানে শরথ ডসেলডর্ফ, জার্মানিতে থাকেন। গত কয়েক বছর ধরে তিনি ইউরোপীয় লীগে খেলছেন। স্পেন ও সুইডেনের খেলার পর তিনি বর্তমানে জার্মান বউন্ডিলেগা ক্লাব বরোসিয়া ডাসসেলফোরের হয়ে খেলছেন। তিনি ইন্ডিয়ান অয়েল কর্পোরেশনে একজন অফিসার হিসেবে চাকরি করেন।

২০০৪ 
২০০৪ সালে, এথেন্সের অলিম্পিকে ভারতকে প্রতিনিধিত্ব করেন শরথ এবং তখন তিনি ভারতের শীর্ষস্থানীয় টিটি প্লেয়ার।

২০০৬
২০০৬ সালে, কাতারে এশিয়ান গেমসে শরথ ভারতবর্ষকে প্রতিনিধিত্ব করেন। একই বছর মেলবোর্নে, কমনওয়েলথ গেমসে, স্বর্ণ পদক জিতেছিলেন এবং চূড়ান্ত ফাইনালে দর্শকদের প্রিয় অস্ট্রেলিয়ান উইলিয়াম হেনজেলকে পরাজিত করেন, পাশাপাশি টেবিল টেনিস দলগত ইভেন্টে ভারতীয় দলকে স্বর্ণ পদক পাবার জন্য সাহায্য করেন সিঙ্গাপুরের বিরুদ্ধে।

২০০৭ 
২০০৭ সালের আগস্ট মাসে, পিয়ংইয়াং, উত্তর কোরিয়াতে ২১ তম পিয়ংইয়াং ইনভাইটেশনাল টুর্নামেন্ট শরথ জয় করে এবং তিনি প্রথম ভারতীয় হন যিনি পিয়ংইয়াং ইনভাইটেশনাল টুর্নামেন্ট জিতেছে। সে বছরের জুন মাসে, জাপানের প্রো ট্যুরে তার সেরা পারফরম্যান্স হল, যখন তিনি বিশ্ব নং -১৯, লী জং উই (দক্ষিণ কোরিয়া) কে হারিয়ে দেন এবং এই জয়ের পর তিনি তার ক্যারিয়ারের সেরা র্যাঙ্কিংয়ে নং -৭৩ তে পৌঁছে যান।

২০১০ 
২০১০ সালের জুলাই মাসে, গ্র্যান্ড রেপিডস মিশিগানে অনুষ্ঠিত ইউএস ওপেন টেবিল টেনিসে শরথ পুরুষদের চ্যাম্পিয়নশিপ জিতেছিলেন। একই বছর তিনি হংকংয়ের মিশর ওপেনে চ্যাম্পিয়নশিপের শিরোপা জিতাছিলেন, হংকং এর লি চিংকে ১১-৭, ১১-৯, ১১-৮, ১১-৪ স্কোরে পরাজিত করে। তিনি আইটিটিএফ প্রো ট্যুরের একক শিরোনাম জয় করে প্রথম ভারতীয় হন যিনি আইটিটিএফ প্রো ট্যুরের শিরোনাম জিতেছে। তিনি ভারতীয় পুরুষ দলকে নেতৃত্ব দেন এবং একই চ্যাম্পিয়নশিপের ভারত শিরোপা জয় করে ৯ বারের চ্যাম্পিয়ন ইংল্যান্ডকে পরাজিত করে। নিউ দিল্লিতে অনুষ্ঠিত ২০১০ সালের কমনওয়েলথ গেমসে,তিনি সুভজিত সাহার সাথে জুটি বেঁধে পুরুষদের দ্বৈত ইভেন্টে স্বর্ণ পদক জিতেছিলেন পাশাপাশি ভারতীয় দলের তিনি সদস্য হিসাবে দলগত ইভেন্টে বিভাগে স্বর্ণ পদক জিতেছিলেন।

২০১৮ 
২০১৮ সালে, গোল্ড কোস্টে অনুষ্ঠিত কমনওয়েলথ গেমসে, শরথ একটি স্বর্ণ পদক, একটি রৌপ্য পদক এবং একটি ব্রোঞ্জ পদক জিতেছিলেন।

তথ্যসূত্র 

১৯৮২-এ জন্ম
জীবিত ব্যক্তি
ভারতীয় টেবিল টেনিস খেলোয়াড়
ভারতীয় পুরুষ টেবিল টেনিস খেলোয়াড়
অর্জুন পুরস্কার প্রাপক
তামিল ক্রীড়াবিদ
কমনওয়েলথ গেমসে স্বর্ণপদক বিজয়ী ভারতীয়
কমনওয়েলথ গেমসে রৌপ্যপদক বিজয়ী ভারতীয়
কমনওয়েলথ গেমসে ব্রোঞ্জপদক বিজয়ী ভারতীয়
এশিয়ান গেমসে ব্রোঞ্জপদক বিজয়ী ভারতীয়
২০১৮ এশিয়ান গেমসের পদক বিজয়ী
ক্রীড়ায় পদ্মশ্রী প্রাপক
রাজীব গান্ধী খেলরত্ন প্রাপক
২০০৪ গ্রীষ্মকালীন অলিম্পিকের টেবিল টেনিস খেলোয়াড়
২০০৮ গ্রীষ্মকালীন অলিম্পিকের টেবিল টেনিস খেলোয়াড়
২০১৬ গ্রীষ্মকালীন অলিম্পিকের টেবিল টেনিস খেলোয়াড়
২০২০ গ্রীষ্মকালীন অলিম্পিকের টেবিল টেনিস খেলোয়াড়
২০২৪ গ্রীষ্মকালীন অলিম্পিকের টেবিল টেনিস খেলোয়াড়
জুসেপ্পে তোর্নাতোরে

জুসেপ্পে তোর্নাতোরে (লাতিন: Giuseppe Tornatore; জন্ম: ২৭শে মে ১৯৫৬) হলেন একজন ইতালীয় চলচ্চিত্র পরিচালক ও চিত্রনাট্যকার। ত্রিশ বছরের বেশি সময়ে তার কর্মজীবনে তিনি লা লেজ্জেন্দা দেল পিয়ানিস্তা সোল্লোচেয়ানো, মালিনা, বারিয়া, ও লা মিওলিয়র অফের্তা চলচ্চিত্র রচনা ও পরিচালনা করেন। তার সবচেয়ে বিখ্যাত চলচ্চিত্র হল সিনেমা পারাদিসো, যার জন্য তিনি শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার লাভ করেছেন। এছাড়া এই চলচ্চিত্রের জন্য তিনি শ্রেষ্ঠ মৌলিক চিত্রনাট্য বিভাগে বাফটা পুরস্কার লাভ করেন এবং শ্রেষ্ঠ পরিচালনা বিভাগে বাফটা পুরস্কারের মনোনয়ন লাভ করেন। এছাড়া তিনি দলচে অ্যান্ড গাব্বানার কয়েকটি বিজ্ঞাপন চিত্র নির্মাণ করেন।

চলচ্চিত্রের তালিকা
{| class="wikitable plainrowheaders sortable"
|- bgcolor="#CCCCCC" align="center"
!scope="col"| বছর
!scope="col"| চলচ্চিত্র
!scope="col"| পরিচালক
!scope="col"| চিত্রনাট্যকার
!scope="col" class="unsortable" | রটেন টম্যাটোস  রেটিং
|-
| rowspan="1"| ১৯৮৬
!scope=row | ইল কামোরিস্তা
| 
|
| -
|-
| rowspan="1"| ১৯৮৮
!scope=row | সিনেমা পারাদিসো| 
| 
| ৯০%
|-
| rowspan="1"| ১৯৯০
!scope=row | স্তান্নো তুত্তি বেনে| 
| 
| ৮৮%
|-
| rowspan="1"| ১৯৯৪
!scope=row | উনা পুরা ফর্মালিতা| 
| 
| ৮০%
|-
| rowspan="1"| ১৯৯৫
!scope=row | লুমো দেল্লে স্তেল্লে| 
| 
| ৭৫%
|-
| rowspan="1"| ১৯৯৯
!scope=row | লা লেজ্জেন্দা দেল পিয়ানিস্তা সোল্লোচেয়ানো| 
| 
| ৫৪%
|-
| rowspan="1"| ২০০০
!scope=row | মালিনা| 
| 
| ৫৪%
|-
| rowspan="1"| ২০০৮
!scope=row | লা স্কোনোসুতা| 
| 
| ৬৮%
|-
| rowspan="1"| ২০০৯
!scope=row | বারিয়া| 
| 
| ৫৫%
|-
| rowspan="1"| ২০১৪
!scope=row | লা মিওলিয়র অফের্তা| 
| 
| ৫৫%
|}

পুরস্কার ও মনোনয়ন
একাডেমি পুরস্কার
 বিজয়ী: শ্রেষ্ঠ বিদেশি ভাষার চলচ্চিত্র - সিনেমা পারাদিসো (ফ্রাঙ্কো ক্রিস্তালদির সাথে যৌথভাবে)

বাফটা পুরস্কার
 বিজয়ী: শ্রেষ্ঠ মৌলিক চিত্রনাট্য - সিনেমা পারাদিসো বিজয়ী: শ্রেষ্ঠ বিদেশি ভাষার চলচ্চিত্র - সিনেমা পারাদিসো (ফ্রাঙ্কো ক্রিস্তালদির সাথে যৌথভাবে)
 মনোনীত: শ্রেষ্ঠ পরিচালনা - সিনেমা পারাদিসো মনোনীত: শ্রেষ্ঠ বিদেশি ভাষার চলচ্চিত্র - মালিনা (হার্ভি ওয়াইনস্টেইন ও কার্লো বেরনাস্কোনির সাথে যৌথভাবে)

সেজার পুরস্কার
 বিজয়ী: শ্রেষ্ঠ বিদেশি চলচ্চিত্র - সিনেমা পারাদিসো''

তথ্যসূত্র

বহিঃসংযোগ

 
 

১৯৫৬-এ জন্ম
জীবিত ব্যক্তি
ইতালীয় চলচ্চিত্র পরিচালক
ইতালীয় চিত্রনাট্যকার
শ্রেষ্ঠ পরিচালনা বিভাগে দাভিদ দি দোনাতেল্লো বিজয়ী
শ্রেষ্ঠ মৌলিক চিত্রনাট্য বিভাগে বাফটা পুরস্কার বিজয়ী
নাস্ত্রো দারজেন্তো বিজয়ী
দাভিদ দি দোনাতেল্লো বিজয়ী
শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী চলচ্চিত্রের পরিচালক
জ্যামি পোর্টার

জেমস আলেকজান্ডার পোর্টার (; জন্ম: ২৫ মে, ১৯৯৩) লন্ডনের লিটনস্টোন এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা। ২০১৪ সাল থেকে ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্সের প্রতিনিধিত্ব করছেন তিনি। দলে তিনি মূলতঃ ডানহাতি মিডিয়াম-ফাস্ট পেস বোলিং করে থাকেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করছেন জ্যামি পোর্টার।

প্রারম্ভিক জীবন 
২০১১-১২ মৌসুমে ড্যারেন লেহম্যান ক্রিকেট একাডেমিতে ভর্তি হন। এসেক্স দ্বিতীয় একাদশের সদস্য থাকা অবস্থায় ২০১৩ সালে মেরিলেবোন ক্রিকেট ক্লাবের তরুণ ক্রিকেট দলে খেলেন। ঐ সময় তিনি খণ্ডকালীন ক্রিকেটার হিসেবে অংশগ্রহণ করতেন। এছাড়াও, নিযুক্ত পরামর্শকরূপে কাজ করেন। চিগওয়েলভিত্তিক ফাইভস এন্ড হেরোনিয়ান্স ক্লাবের পক্ষে ক্লাব ক্রিকেটে অংশ নেয়ার পর চিংফোর্ড ক্রিকেট ক্লাবে স্থানান্তরিত হন। ২০১৪ মৌসুমে ১৩ বোলিং গড়ে ৩৩ উইকেট লাভ করেন। ফলশ্রুতিতে চিংফোর্ড এসেক্স প্রিমিয়ার লীগের প্রথম শিরোপা জয়ে প্রভূতঃ ভূমিকা রাখেন।

প্রথম-শ্রেণীর ক্রিকেট 
৯ সেপ্টেম্বর, ২০১৪ তারিখে কেন্টের বিপক্ষে এসেক্সের সদস্যরূপে প্রথম-শ্রেণীর ক্রিকেটে আত্মপ্রকাশ ঘটে জ্যামি পোর্টারের। নিজস্ব পঞ্চম বলে ড্যারেন স্টিভেন্সকে আউট করে প্রথম-শ্রেণীর ক্রিকেটে উইকেট পান। এছাড়াও, ১৯৬১ সালে রবিন হবসের পর প্রথম খেলোয়াড় হিসেবে কাউন্টি দল ও চিংফোর্ডে খেলেছেন। ২০১৪ মৌসুম শেষে এসেক্সের সাথে ২০১৬ সাল পর্যন্ত খেলার জন্য চুক্তিবদ্ধ হন।

২০১৫ মৌসুমে প্রথমবারের মতো এসেক্সের পক্ষে পূর্ণাঙ্গ মৌসুম খেলেন। প্রথম ১০টি কাউন্টি চ্যাম্পিয়নশীপের খেলায় অংশ নিয়ে ৩৮ উইকেট পান। তার প্রসঙ্গে এসেক্সের প্রধান কোচ পল গ্রেসনের অভিমত, পোর্টার পরিচ্ছন্ন খেলোয়াড়। সুন্দর চারিত্রিক গুণাবলীসম্পন্ন বেশ ভালোমানের বোলার। সে প্রাণবন্ত মিডিয়াম বোলিং করে থাকে। বল হাতে কিছু করে দেখার চেষ্টা করে সে। ব্যাটসম্যানদের কাছে মাথাব্যথার কারণ হয়ে দাড়িয়েছে। ২০১৫ সালে সফরকারী অস্ট্রেলিয়া একাদশের বিপক্ষে প্রথম-শ্রেণীর খেলায় অংশগ্রহণ করার সুযোগ পান জ্যামি পোর্টার। দ্বিতীয় ইনিংসে ডেভিড ওয়ার্নার, পিটার সিডল ও নাথান লায়নকে আউট করেন তিনি। খেলা শুরুর পূর্বে পোর্টার মন্তব্য করেছিলেন যে, তিনি ওয়ার্নারকে আউট করতে চান।

৭ জুলাই, ২০১৭ তারিখে ন্যাটওয়েস্ট টি২০ ব্লাস্ট প্রতিযোগিতায় অংশগ্রহণের মাধ্যমে এসেক্সের সদস্যরূপে টুয়েন্টি২০ খেলায় অভিষেক ঘটে তার।

চ্যাম্পিয়নশীপের শেষ পর্বে ইয়র্কশায়ারের বিপক্ষে ৩৭৬ রানের বিশাল বিজয় চলাকালীন চেমসফোর্ডে নতুন করে চুক্তিতে আবদ্ধ হন জ্যামি পোর্টার। সতীর্থ ঈগল সিমন হার্মারের সাথে যৌথভাবে কাউন্টি চ্যাম্পিয়নশীপে শীর্ষস্থানীয় উইকেট সংগ্রহকারীর ভূমিকায় অবতীর্ণ হন।

সম্মাননা 
এপ্রিল, ২০১৮ সালে পূর্ববর্তী বছরে কাউন্টি চ্যাম্পিয়নশীপে এসেক্স দলের শিরোপা বিজয়ে অসামান্য অবদানের স্বীকৃতিস্বরূপ উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন।

তথ্যসূত্র

বহিঃসংযোগ 
 
 

১৯৯৩-এ জন্ম
জীবিত ব্যক্তি
উইজডেন বর্ষসেরা ক্রিকেটার
এসেক্সের ক্রিকেটার
নর্থ ভার্সাস সাউথের ক্রিকেটার
ইংরেজ ক্রিকেটার
পাতা গীত

পাতা গীত ভারতের পশ্চিমবঙ্গের সীমান্তবর্তী পুরুলিয়া জেলার সাঁওতাল জনসমাজের এক বিশেষ প্রণয়াত্মক আনন্দগীতি।

বৈশিষ্ট্য
'পাতা'র সাঁওতালি প্রতিশব্দ হল 'পরব' বা উৎসব; তাই আক্ষরিক অর্থে পাতা গীত একধরনের পরব গীত। মূলত সমাজের কয়েকটি যৌবনতাড়িত গোপন হৃদয়ঘটিত সংবাদ বা তথ্যকে কেন্দ্র করে পাতাগীতের বিষয়বস্তু গড়ে ওঠে। নারীমনের আদিম অনাবৃত প্রণয়-সুখের মুখরিত এই গানের ভাষা সহজ ও সরল হলেও, ভাবব্যঞ্জনা গভীর। এর সুরে ও অম্ল-মধুর কটাক্ষে ধামসা-মাদল নৃত্যের ঐকতানে তারা যৌবনরসের মাদকতায় মেতে ওঠে।

তথ্যসূত্র

পশ্চিমবঙ্গের লোকসংস্কৃতি
সাঁওতাল
সরলাবালা সরকার

সরলাবালা সরকার (১০ ডিসেম্বর, ১৮৭৫ - ১ ডিসেম্বর, ১৯৬১) একজন বাঙালী মহিলা কবি ও লেখিকা।

প্রারম্ভিক জীবন
ব্রিটিশ ভারতের নদিয়া জেলার কাঁঠালপোতা গ্রামে ১৮৭৫ সালে সরলাবালা জন্মগ্রহণ করেন। তাদের আদি বাড়ি ছিল বর্তমান বাংলাদেশের ফরিদপুরের ভড়রামদিয়া। পিতা কিশোরীলাল কলকাতা হাইকোর্টের আইনজীবী ছিলেন। স্বামী শরৎচন্দ্র সরকারের মৃত্যুর পর তিনি সাহিত্যচর্চা শুরু করেন।

সাহিত্য ও রাজনীতি
সরলাবালা কোনো প্রাতিষ্ঠানিক শিক্ষায় শিক্ষিত ছিলেননা। পিতা ও বড় ভাই ডাক্তার সরসীলাল সরকারের কাছে লেখাপড়া শেখেন এবং পিতামহী রাসসুন্দরী দেবীর কাছ থেকে সাহিত্য রচনার উৎসাহ লাভ করেন তিনি। ১২ বছর বয়েসে ভারতী পত্রিকায় প্রথম তার লেখা প্রকাশ হয়, এরপর প্রবাসী, জাহ্নবী, উদ্বোধন, অন্তঃপুর, সুপ্রভাত ইত্যাদি নানা বাংলা সাহিত্য পত্রে তার লেখা প্রকাশ হয়। ১৯০২ সালে স্মৃতিচিহ্ন গল্পের জন্য তিনি কুন্তলীন পুরস্কার পান। তিনি কবিতা, গল্প ও প্রবন্ধ লিখতেন। তার রচিত বইগুলি হল কবিতা প্রবাহ, অর্ঘ্, চিত্রপট, গল্পসংগ্রহ, সাহিত্য জিজ্ঞাসা, নিবেদিতা, কুমুদনাথ ইত্যাদি। সরলাবালা রাজনীতিসচেতন, আধুনিক ও বিপ্লবী আন্দোলনের প্রতি সহানুভূতিশীল ছিলেন। তিনি নারী সত্যাগ্রহ সমিতির সদস্য ছিলেন। কলকাতা বিশ্ববিদ্যালয় তাকে সাম্মানিক গিরিশ লেকচারার নিযুক্ত করে।

তথ্যসূত্র

বহিঃসংযোগ 

১৮৭৫-এ জন্ম
১৯৬১-এ মৃত্যু
পশ্চিমবঙ্গের ব্যক্তি
পশ্চিমবঙ্গের সাহিত্যিক
বাঙালি মহিলা কবি
বাঙালি ছোটগল্পকার
বাঙালি সাহিত্যিক
ভারতীয় ছোটগল্পকার
ভারতীয় সাহিত্যিক
২০শ শতাব্দীর বাঙালি কবি
নদিয়া জেলার ব্যক্তি
বাঙালি লেখক
২০শ শতাব্দীর লেখিকা
কলকাতা বিশ্ববিদ্যালয়ের শিক্ষক
ভারতীয় স্মৃতিকথাকার
২০শ শতাব্দীর ভারতীয় লেখিকা
২০শ শতাব্দীর স্মৃতিকথাকার
পশ্চিমবঙ্গের লেখিকা